
ДО  

ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС
ДОКЛАДНА ЗАПИСКА

от

ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Одобряване на В и К схеми по чл.108, ал.2 от ЗУТ към ПУП-ПУР за разширение на кв.Сарафово, одобрен с Решение №29-34/18.12.2009г. на Общински съвет Бургас.
УВАЖАЕМИ ОБЩИНСКИ СЪВЕТНИЦИ,

Община Бургас е бенефициент по проект №DIR-510-11119-13-31 - „Интегриран проект за рехабилитация и разширение на В и К мрежите в кв.Сарафово, гр.Бургас“, финансиран по оперативна програма „Околна среда 2007 – 2013г.“.

Като част от проекта са разработени прединвестиционни проучвания за ВиК мрежи. В обхвата на проекта е и изграждане на ВиК съоръжения в територия - разширение на населеното място кв.Сарафово в източна посока – местност „Овошките“ /бивша „Манаф хенде“/ и местност „Манастирското“. За територията има одобрен ПУР с решение №29-34/18.012.09г. на Общински съвет Бургас и частични ПУП за отделни ПИ.
Проучванията са изработени в съответствие с одобрен „ПУП – План за улична регулация за разширение на кв.Сарафово (масиви 14 и 15, местност„Манаф хенде“ и  местност„Манастирското“), с който се предвиждат нови обслужващи улици и се обособяват квартали от №70 до №82“. За реализацията на проект „Интегриран проект за рехабилитация  и разширение на ВиК мрежите в кв.Сарафово, гр.Бургас“ е необходимо към плана за улична регулация да бъдат одобрени В и К  схеми по чл.108, ал.2 от ЗУТ.

Главни експерти от Дирекция „Устройство на територията“ и Дирекция „Строителство“ са изготвили служебно проект „В и К схеми по чл.108, ал.2 от ЗУТ към ПУП-ПУР за разширение на кв.Сарафово, одобрен с Решение №29-34/18.12.2009г. на Общински съвет Бургас“.

Проектът е разгледан на заседание на ЕСУТ, проведено на 11.06.14г. и с Решение, обективирано в Протокол №15/11.06.14г., т.4 от дневния ред е изразено положително становище по изготвените схеми. Проведено е обществено обсъждане на 26.06.2014г., за което е съставен протокол с присъствен лист. 

Проектът е обявен на заинтересуваните страни с обявление в ДВ, бр.62/29.07.2014г. В законоустановения срок не са постъпили жалби, възражения и предложения. Съставен  е акт за резултатите от обявяване от 01.09.2014г.
Инвестиционното намерение е съгласувано със: становище изх.№05-10-4025(4)/25.06.2014г. на Басейнова дирекция за Черноморски район и становище изх.№7895/15.01.2013г. на РИОСВ – Бургас. 
Прединвестиционните проучвания са съгласувани с „ВиК“ ЕАД

Предвид изложеното, на основание чл.21, ал.1, т.11 от ЗМСМА, чл.129, ал.1 от ЗУТ, във връзка с чл.108, ал.2 от ЗУТ, становище изх.№7895/15.01.2013г. на РИОСВ – Бургас, становище с изх.№05-10-4025(4)/25.06.2014г на Басейнова дирекция, като взех предвид решение на ЕСУТ, изразено с Протокол №15/11.06.14г., т.4 от дневния ред и акт за резултатите от обявяване от 01.09.14г. предлагам Общински съвет Бургас да вземе следното:
РЕШЕНИЕ:

На основание чл.21, ал.1, т.11 от ЗМСМА, чл.129, ал.1 от ЗУТ, във връзка с чл.108, ал.2 от ЗУТ Общински съвет Бургас одобрява В и К схеми към ПУП-ПУР за разширение на кв.Сарафово, съгласно приложената графична и текстова част.
Приложения: Решение №29-34/18.12.2009г. на Общински съвет Бургас; В и К схеми по чл.108, ал.2 от ЗУТ към ПУП-ПУР за разширение на кв.Сарафово; Протокол - Решение №15/11.06.14г., т.4 от дневния ред; протокол с присъствен лист от проведено е обществено обсъждане на 26.06.2014г.; копие от ДВ, бр.62/29.07.2014г.; акт за резултатите от обявяване от 01.09.2014г.; становище изх.№7895/15.01.2013г. на РИОСВ – Бургас. 

